**Előterjesztés**

**az idegenforgalmi adóról szóló 20/2012. (XI. 29.) Ör. számú rendelet módosításáról szóló 19/2020. (XI. 24.) önkormányzati rendelet hatályba nem lépéséről**

***,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,***

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

*A koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésekről szóló 535/2020. (XII. 1.) Korm. rendelet* előírja, hogy a 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak a kormányrendelet hatálybalépése napján hatályos és alkalmazandó önkormányzati adórendeletben megállapított adómértéke.

A fentiek miatt az idegenforgalmi adóról szóló 20/2012. (XI. 29.) Ör. számú rendelet módosításáról szóló 19/2020. (XI. 24.) önkormányzati rendelet ellentétessé vált a 535/2020. (XII.1.) Korm. rendelet előírásaival, így szükséges a hatályba még nem lépett adómértékemelés korábbi szintre történő visszaállításáról rendelkezni.

Telki, 2020. december 14.

Deltai Károly

polgármester

**Telki Község Önkormányzat Képviselő-testület**

**…./2020.(XII…..) önkormányzati rendelete**

az idegenforgalmi adóról szóló 20/2012. (XI. 29.) Ör. számú rendelet módosításáról szóló 19/2020. (XI. 24.) önkormányzati rendelet hatályba nem lépéséről

Telki Község Polgármestere a veszélyhelyzet kihirdetéséről szóló 478/2020. (XI. 3.) Korm. rendelet 1. §-ában kihirdetett veszélyhelyzetre tekintettel - figyelemmel a koronavírus-világjárvány második hulláma elleni védekezésről szóló 2020. évi CIX. törvényben és a 2020. november 4-én kihirdetett veszélyhelyzettel összefüggő rendkívüli intézkedések hatályának meghosszabbításáról szóló 505/2020. (XI. 17.) Korm. rendeletben foglaltakra, az Alaptörvény 32. cikk (2) bekezdésben bekezdésében, a helyi adókról szóló 1990. évi C. törvény 1. § (1) bekezdésében - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva, tekintettel a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésekről szóló 535/2020. (XII. 1.) Korm. rendelet rendelkezéseire, Telki Község Önkormányzata Képviselő-testületének rendeletalkotási hatáskörét gyakorolva a következőket rendelem el:

1. **§**

Nem lép hatályba az idegenforgalmi adóról szóló 20/2012. (XI. 29.) Ör. számú rendelet módosításáról szóló 19/2020. (XI. 24.) önkormányzati rendelet.

**Záró rendelkezés**

1. **§**

A rendelet 2021. január 1.-jén lép hatályba.

Deltai Károly dr. Lack Mónika

polgármester jegyző